laion/Wikipedia-Exotic huggingface dataset:
מועצה אזורית נחל שורק

מוֹעָצָה אֲזוֹרִית נַחַל שׂוֹרֵק היא מועצה אזורית באזור השפלה, באזור המושבה גדרה. משתרעת על שטח של כ-28,000 דונם. המועצה הוכרה על ידי משרד הפנים בחודש אדר תש"י, נובמבר 1950 והייתה למועצה האזורית השלישית שהוכרזה במדינת ישראל החדשה. יישובי המועצה הוקמו על ידי התנועה המיישבת פועלי אגודת ישראל והם יישובים כולם דתיים-חרדים. לאחר הפינוי מגוש קטיף הוקמו בשטח המועצה שני יישובים חדשים למפונים: גני טל ונצר חזני. המועצה כונתה על ידי המייסדים בשם "מדינת התורה בזעיר אנפין". המועצה גובלת בצפון במועצה אזורית ברנר, במזכרת בתיה ובגדרה, במזרח במועצה אזורית גזר ובמועצה אזורית מטה יהודה, בדרום במועצה אזורית מטה יהודה ובמועצה אזורית יואב ובמערב במועצה אזורית באר טוביה. שמה של המועצה הוא כשם נחל שורק הזורם בשטחה. יישובי המועצה הם יישובים בעלי אופי דתי או חרדי. בתחומי המועצה פועלות מספר ישיבות נודעות: ישיבת שערי שמועות – ישיבה גדולה ליטאית; ישיבת תורת החיים – ישיבה חרד"לית בראשות הרב שמואל טל; ישיבת משכן ידידיה (נקראת גם ישיבת יסודות) – ישיבה גדולה ספרדית, כיום בראשות הרב ויזמן; ישיבת צביה קטיף – ישיבה תיכונית; ישיבת בני ראם – ליטאית; ישיבת בעלזא – ישיבה קטנה חסידית. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית נחל שורק 10,364 תושבים (מקום 175 בדירוג רשויות מקומיות בישראל). האוכלוסייה גדלה בקצב גידול שנתי של ‎0.6%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 81.9%. השכר החודשי הממוצע של שכיר במשך שנת 2021 היה 10,933 ש"ח (ממוצע ארצי: 11,330 ש"ח). יצחק גרוס מחפץ חיים (1950–1985) מרדכי הוניג מחפץ חיים (1985–1999) אלי אסקוזידו מבני ראם (1999–2021) שי רייכנר מיד בנימין (2021–) נחל שורק אתר האינטרנט הרשמי של מועצה אזורית נחל שורק פרופיל מועצה אזורית נחל שורק נכון לשנת 2020 באתר הלמ"ס קובי סלע, פרק 22: הראש שמחבק את העקורים ומצמיח חבל ארץ, באתר ערוץ 7, 11 בפברואר 2016 לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 מועצה אזורית נחל שורק, באתר www.facebook.com פרופיל מועצה אזורית נחל שורק באתר הלמ"ס
גן הדרום

גַּן הַדָּרוֹם הוא מושב חקלאי באזור מישור החוף, ליד העיר אשדוד, הדרומי והמערבי ביותר מבין יישובי המועצה אזורית גדרות. המושב הוקם בשנת 1951 על ידי עולים מעיראק שהגיעו לישראל במסגרת מבצע עזרא ונחמיה. המתיישבים הראשונים בגן הדרום שוכנו במעברה בגן יבנה הסמוכה עד השלמת בתי המגורים במושב. לפני עלייתם לארץ היו המתיישבים במושב בני המעמד הבינוני-גבוה, רובם עסקו במסחר ומיעוטם במקצועות חופשיים. לאחר המעבר למושב עסקו המתיישבים בחקלאות, בהתאם להכוונה של הסוכנות היהודית. בשנים 1957–1958 נבנו בכפר 20 בתים נוספים בהם התיישבו 15 משפחות עולים שבאו מפולין, חלקם עזבו במהלך השנים, במשך השנים הצטרפו למושב משפחות מרקעים מגוונים. בימינו מתפרנסים רוב התושבים מעבודה בערים הסמוכות (אשדוד, יבנה) והמיעוט אשר מתפרנס מחקלאות מתרכז בעיקר בענפי הלול, ההדר, האבוקדו, כמו גם גידולים חקלאיים נוספים. במושב מתגורר אושיית הרשת דילן דרור. בנוסף לכך למשך כשנתיים התגוררה בגן הדרום גם הזמרת המפורסמת נסרין קדרי. בעת הקמת המושב נציגי רשויות השלטון הציעו את השם "משולם", המתיישבים התנגדו והציעו את השם הנוכחי משום היותם ממוקמים בין היישובים גן יבנה ובני דרום. בדיעבד ניתן לפרש את שם היישוב בשתי דרכים: ג"ן בגימטריה שווה 53 - על שם גדוד 53 של חטיבת גבעתי שישב במקום במלחמת העצמאות. חכמי בבל אמרו כי החוכמה תינתן למדרים כי שם היו מרכזי החוכמה ("הרוצה להעשיר יצפין והרוצה להחכים - ידרים"). מדיה וקבצים בנושא גן הדרום בוויקישיתוף גן הדרום, באתר מועצה אזורית גדרות גן הדרום, באתר הישן של מועצה אזורית גדרות גן הדרום, באתר הבית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021
פשע נגד השלום

בתחום המשפט הבינלאומי הפומבי, פשע נגד השלום או פשע תוקפנות הוא כל שיתוף פעולה במלחמה, אשר אינה מותרת על פי העקרונות המוסכמים בין האומות המאוחדות. באופן מדויק, משמעות הביטוי: תכנון, הכנה, יוזמה, או פתיחה במלחמה תוקפנית, או מלחמה המפרה אמנות בינלאומיות, הסכמים או הבטחות; השתתפות בתוכנית משותפת או קשירת קשר להשגת דבר מן המעשים האמורים לעיל. יוצא דופן בולט להגדרה היא נקיטה בפעולה צבאית הגנתית בהתאם להוראות סעיף 51 למגילת האו"ם. פעולות הגנתיות אלה נתונות לבחינת מועצת הביטחון, אולם אינן דורשות אישור של האו"ם כדי שתהיינה חוקיות בהתאם למשפט הבינלאומי. מועצת הביטחון היא הקובעת האם פעולה מלחמתית היא חוקית בהתאם לזכותם של יחיד או קולקטיב להגנה עצמית. בשנת 1928 נקבע בהסכם קלוג-בריאן, הידוע כאמנה הכללית לזניחת המלחמה: הצדדים לאמנה מצהירים בזאת בפה מלא בשם עמיהם כי הם מגנים פניה לדרך מלחמה לצורך פתרון מחלוקות בינלאומיות, וזונחים דרך זו, ככלי למדיניות לאומית ביחסיהם זה עם זה. אם מדינה אינה מודיעה רשמית לאומות המאוחדות כי היא מכירה בהסכם קלוג-בריאן, אף אם חתמה עליה, האומות המאוחדות אינן יכולות להתייחס להפרה של הסכם קלוג-בריאן כאל הפרה של הדין הבינלאומי (זאת בהתאם לאמנת האומות המאוחדות בסעיף 102). כיוון שפרשנות סעיף 102 לאמנת האומות המאוחדות שמורה למועצת הביטחון, הרי שעדיין אפשר שהמועצה תיקבע קיומו של "פשע נגד השלום" ללא קשר להצהרה על קבלת ההסכם. עקרונות נירנברג (אנ') הם קבוצה של הנחיות לקביעת מהו פשע מלחמה, פשע נגד השלום ופקודה בלתי חוקית בעליל. המסמך נוצר על ידי ועדת המשפט הבינלאומי של האו"ם (אנ') לבקשת העצרת הכללית ועל בסיס ועידת לונדון. כדי להסדיר את העקרונות משפטיים הבסיסיים למשפטיהם של חברי המפלגה הנאצית בעקבות מלחמת העולם השנייה. בשנת 1945 הגדירה אמנת לונדון להקמת הטריבונל הצבאי הבינלאומי שלוש קטגוריות של פשעים, אשר אחד מהם הוא פשעים נגד השלום. השימוש הראשון בהגדרה זו נעשה בפינלנד לצורך העמדה לדין של הדרג המדיני הפיני במהלך מלחמת העולם השנייה - על שגרמו לפתיחת מלחמה נגד ברית המועצות ונגד בריטניה בשנת 1941, או על מניעת שלום. בשנת 1950 הגדיר הטריבונל הצבאי בנירנברג פשע נגד השלום: תכנון, הכנה, יוזמה, או פתיחה במלחמה תוקפנית, או מלחמה המפרה אמנות בינלאומיות, הסכמים או הבטחות; השתתפות בתוכנית משותפת או קשירת קשר להשגת דבר מן המעשים האמורים לעיל. הגדרה זו לקוחה מתוך עיקרון מספר 6 בעקרונות נירנברג אשר אומצו על ידי האומות המאוחדות ושולבו במגילת האומות המאוחדות. Kellogg-Briand Pact 1928. Article 1 Principles of International Law Recognized in the Charter of the Nürnberg Tribunal and in the Judgment of the Tribunal - 1950. Principle VI
מישר

מֵישָׁר הוא מושב באזור השפלה, ליד גדרה, השייך למועצה אזורית גדרות. את היישוב הקימו עולים מגרמניה ומפולין בשנת 1950. כיום רוב תושבי הכפר מוצאים פרנסתם מחוץ לכפר וחלק מועט עדיין עוסק בחקלאות הכוללת בעיקר מטעים ולולים. במישר פועל יקב מישר. במושב מייצרים שמן זית נדיר מזן קורנייקי עם חמיצות 0.2 בלבד - "שמן ירדן" במושב אחד מהלולים הגדולים בישראל בבעלותה של חברת "גליקסמן שיווק ביצים" בהם מוחזקות 260 אלף תרנגולות. בצמוד ללולים מכון אוטומטי למיון ביצים. על תושבי היישוב נמנה, מאז שנת 1989, המשורר והסופר זאב סמילנסקי, שבבעלות משפחתו נמצא יקב מישר. מדיה וקבצים בנושא מישר בוויקישיתוף מישר באתר המועצה האזורית גדרות יקב מישר מישר (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 בלולים החקלאיים הביצה באה הרבה לפני התרנגולת, הארץ, 21.10.2005
משגב דב

מִשְׂגַּב דֹּב הוא מושב באזור השפלה, בסמוך למועצה מקומית גדרה, השייך למועצה אזורית גדרות. המושב נקרא על שם דב גרונר. היישוב הוקם בשנת 1950 על ידי חברי תנועת החרות מסניף חיפה, שבקשו בתחילה להקים משקי עזר באזור חיפה, אך בהמשך החליטו לצאת להתיישבות. מכיוון שרובם היו מבוגרים יחסית, החליטו להקים יישוב של בני המעמד הבינוני המחייב השתתפות כספית של המתיישבים, ובתמורה מאפשר להם לבחור את מקום ההתיישבות. לצורך הקמת היישוב חתמו על חוזים עם רסקו. המקימים היו בעלי משפחות, ארצישראליים ויוצאי רומניה ואוסטרליה, חברי גרעין 14 במאי, שנקרא כך על שם היום האחרון של המנדט הבריטי על ארץ ישראל. במאי 1949 התיישבו חברים מהגרעין באופן זמני בפנסיון מאיר בגדרה וקיימו בו משק שיתופי. באביב 1950 עברו לנקודת הקבע בכפר בשית, באוגוסט 1950 התקיים ביישוב הכנסת ספר תורה, בספטמבר 1950 עלו לנקודת הקבע כ-20 משפחות ובאוקטובר של אותה שנה התקיים טקס הנחת אבן פינה. בין המתיישבים היו גם חברי הכנסת של חירות, יעקב מרידור ואריה בן-אליעזר. התנועה המיישבת הייתה משקי חרות בית"ר. עם השנים הצטרפו ליישוב עולים מפולין, מרוסיה, מתימן ומעיראק. פרק זה לוקה בחסר. אנא תרמו לוויקיפדיה והשלימו אותו. מה קרה במשך 70 השנים שחלפו מאז הקמת המושב?. מדיה וקבצים בנושא משגב דב בוויקישיתוף משגב דב באתר המועצה האזורית גדרות ע. גרא, דב ורות הונצחו במושב משגב-דב, מעריב, 10 באוגוסט 1966 משגב דב (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 משגב דב, חרות, 18 במרץ 1953 משחררי המולדת עולים על אדמתה לשחררה משממותה, חרות, 14 בנובמבר 1949; צבי בן אפרים, המשך טכס הכנסת ספר תורה למושב "משגב דב", חרות, 10 באוגוסט 1950 משגב דב, חרות, 29 בספטמבר 1950 מ. בגין: גופותיהם של עולי הגרדום הונחו כאבן פינה, חרות, 23 באוקטובר 1950 משגב דב, חרות, 25 במרץ 1955
M43

M43 (מ-Messier 43), נקראת גם ערפילית דה מיירן על שם האסטרונום שגילה אותה וכן NGC 1982 היא ערפילית פליטה והחזרה בקבוצת הכוכבים אוריון ומהווה למעשה חלק מערפילית אוריון. הערפילית תוארה לראשונה בשנת 1731 על ידי האסטרונום הצרפתי ז'אן-ז'אק ד'אורטו דה מיירן כ"זוהר מסביב לכוכב, המזכיר את אטמוספירת השמש, לו הייתה צפופה וגדולה דיה להראות ממרחק זה". ב-4 במרץ 1769 צפה בה שארל מסיה ותיאר אותה ככוכב קטן המוקף בערפילית בסמוך לערפילית שבחרב של אוריון (ערפילית אוריון). הוא גם כלל אותה בשרטוט של ערפילית אוריון שנעשה על ידיו. בקטלוג מסיה היא קיבלה ציון נפרד משל ערפילית אוריון ותוארה ככוכב קטן מוקף ערפל. מסיה ציין בנוסף שהכוכב שבערפילית עמום לעומת הכוכבים שבערפילית אוריון. ב-4 במרץ 1774 הערפילית נצפתה גם על ידי ויליאם הרשל שהוסיף לצפות בה גם לאחר מכן ותיאר שינויים בערפיליות שמסביב לכוכבים שבה. הערפילית נמצאת כ-7 דקות קשת מצפון ל-θ באוריון שבתוך ערפילית אוריון. ניתן לראותה באמצעות טלסקופ חובבים. הערפילית היא למעשה חלק מערפילית אוריון וההפרדה ביניהן נגרמת בשל ערפילית בליעה שיוצרת רצועה אפלה ביניהן. הערפילית מהווה את השאריות מענן של אבק בין-כוכבי וגז שממנו נוצרו הכוכבים שבתוך הערפילית. שאריות האבק מחזירות את אור הכוכבים ואטומי הגז שבה מעוררים על ידי הקרינה העל-סגולה הנפלטת מהכוכבים החמים ביותר ובעקבות העירור פולטים קרינה באור נראה. הכוכב הבהיר ביותר בערפילית הוא NU באוריון - כוכב משתנה שבהירות נראיתו נעה בין דרגה 6.5 לדרגה 7.6. הכוכב הוא מסוג ספקטרלי B0.5V וקרינתו מעוררת את הגז שבערפילית וגורמת לו לקרון. הערפילית היא קטנה לעומת ערפילית אוריון, כ-5x7 שנות אור וממרחק של כ-1,300 שנות אור גודלה הזוויתי הוא כ-15x20 דקות קשת - כרבע מגודלה של ערפילית אוריון. מדיה וקבצים בנושא M43 בוויקישיתוף מידע על M43 באתר SEDS M43, בבסיס הנתונים SIMBAD לגרמי שמיים אסטרונומיים
טור אחד לחלום

טור אחד לחלום הוא סרט טלוויזיה דרמטי ישראלי באורך 65 דקות, שהופק בשנת 2011 ומתאר דרמה משפחתית תקופתית המתרחשת בירושלים ערב המהפך הפוליטי של 1977. כתב וביים אלון שרביט והפיק ריקי שלח עבור ערוץ 10. בהשתתפות עמוס תמם, לירז צ'רכי, ריימונד אבקסיס, אלי אלטוניו, רונית יודקביץ', יעקב כהן. הסרט הוקרן בבכורה בפסטיבל הסרטים הבינלאומי חיפה ב-2012. הסרט שודר בבכורה טלוויזיונית בערוץ 10, בפריים טיים ב-24 באוקטובר 2012. עלילת הסרט מתרחשת בסוף השבוע בו נערכות הבחירות במאי 1977, המהפך הפוליטי הראשון. בירושלים נערכים בבית משפחת דהאן לחתונת הבן הקטן דני (אלי אלטוניו). הבן הבכור שבי (עמוס תמם), חולם על מהפך משלו. הוא לא מוכן להשלים עם בדידותו ואובדן הבכורה, הוא חייב להוכיח לכולם כי גם הוא "שווה משהו" בהיררכיה המסורתית. אם יש דבר אחד ששבי יודע לעשות טוב יותר מכל דבר אחר הוא מילוי טוטו. הוא משוכנע כי השבת זכייתו בטור השבועי תשיב את כל העניינים לידיו. המזל משחק לו, אלא שלחיים יש תוכניות אחרות, בשבת הזאת יצטרכו המשפחה המסורתית להתמודד עם כל משקעי העבר והזכייה רק מסבכת את העלילה. "טור אחד לחלום", במסד הנתונים הקולנועיים IMDb (באנגלית) "טור אחד לחלום", באתר אידיבי "טור אחד לחלום", במיזם "אישים" לתיעוד היצירה הישראלית הסרט המלא "טור אחד לחלום" ערוץ 10 שיר השכונה, ניר קיפניס גלובס טור אחד לחלום, פסטיבל הסרטים הבינלאומי חיפה
מעגל מאגי

במיתולוגיה של הויקה ובדתות פאגאניות נוספות, מעגל מאגי הוא מעגל המפריד בין שני עולמות, עולם הרוחניות ועולם בני האדם. חלק מהמאמינים בדתות פאגאניות נוהגים לסמן מעגל מאגי כדי לתחום מרחב שהם מאמינים שהוא קדוש ומכיל אנרגיה מקודשת, או שבמרחב זה יוכלו לחוש מוגנים יותר. המעגל מסומן פיזית באמצעות ציור בגיר או במלח למשל, או שהוא מסומן באופן דמיוני. מדיה וקבצים בנושא מעגל מאגי בוויקישיתוף ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
קבוע אומגה

קבוע אומגה הוא קבוע מתמטי המסומן באות היוונית אומגה, המקיים: Ω e Ω = 1 {\displaystyle \Omega \,e^{\Omega }=1\,} ערכו של הקבוע הוא בקירוב ...0.5671432904097838729999686622 . הוא מקיים את המשוואות e − Ω = Ω {\displaystyle e^{-\Omega }=\Omega \,} וכן ln ⁡ Ω = − Ω {\displaystyle \ln \Omega =-\Omega \,} . עבור אינטואיציה גרפית נסתכל על הגרפים של הפונקציות e x {\displaystyle e^{x}} ו 1 x {\displaystyle {\frac {1}{x}}} . בנקודת החיתוך שלהם ערכה של קואורדינטה x {\displaystyle x} הוא קבוע אומגה. קבוע זה הוא הפתרון היחידי של (1)W כאשר W היא פונקציית W של למברט. שמו לקוח משמה הנוסף של פונקציה זו, פונקציית אומגה. ניתן לבנות את קבוע אומגה בצורה איטרטיבית על ידי סדרת קירובים שמתחילה ב-Ω0 כלשהו ומקיימת Ω n + 1 = e − Ω n {\displaystyle \Omega _{n+1}=e^{-\Omega _{n}}\,} הסדרה מתכנסת לקבוע אומגה כאשר n שואף לאינסוף. הגבול מתקיים כיוון שקבוע אומגה הוא נקודת שבת יציבה של הפונקציה e − x {\displaystyle e^{-x}} . בנייה אפקטיבית יותר היא Ω n + 1 = 1 + Ω n 1 + e Ω n {\displaystyle \Omega _{n+1}={\frac {1+\Omega _{n}}{1+e^{\Omega _{n}}}}} כיוון שלפונקציה f ( x ) = 1 + x 1 + e x {\displaystyle f(x)={\frac {1+x}{1+e^{x}}}} יש אותה נקודת שבת אבל בנקודה זאת הנגזרת שווה ל-0, ולכן הסדרה שואפת לגבול הרבה יותר מהר (מספר הספרות הנכונות בערך מוכפל בכל איטרציה). קבוע אומגה מקיים את הזהות: Ω = 1 ∫ − ∞ ∞ d x ( e x − x ) 2 + π 2 − 1 {\displaystyle \Omega ={\frac {1}{\displaystyle \int _{-\infty }^{\infty }{\frac {{\rm {d}}x}{(e^{x}-x)^{2}+\pi ^{2}}}}}-1\,} קבוע אומגה הוא אי-רציונלי. הוכחה: נניח בשלילה שהוא רציונלי, ואז קיימים p ו-q שלמים כך ש- p q = Ω {\displaystyle {\frac {p}{q}}=\Omega } ואז 1 = p e ( p q ) q {\displaystyle 1={\frac {pe^{\left({\frac {p}{q}}\right)}}{q}}} e = ( q p ) ( q p ) = q q p q p {\displaystyle e=\left({\frac {q}{p}}\right)^{\left({\frac {q}{p}}\right)}={\sqrt[{p}]{\frac {q^{q}}{p^{q}}}}} אבל e הוא מספר טרנסצנדנטי, ואילו הביטוי שאליו הגענו הוא שורש של פולינום בעל מקדמים רציונלים (ממעלה q) כלומר אלגברי. סתירה. קבוע אומגה הוא גם טרנסצנדטי. כיוון שאילו הוא היה אלגברי אז לפי משפט לינדמן-ויירשטראס exp ⁡ ( Ω ) {\displaystyle \exp(\Omega )} יהיה טרנסצנדטי וכך גם exp − 1 ⁡ ( Ω ) = − Ω {\displaystyle \exp ^{-1}(\Omega )=-\Omega } , וזאת סתירה להנחה שקבוע אומגה אלגברי. קבוע אומגה, באתר MathWorld (באנגלית) סדרת הספרות העשרוניות של קבוע אומגה באתר OEIS – האנציקלופדיה המקוונת לסדרות של מספרים שלמים
כפר מרדכי

כְּפַר מָרְדֳּכַי הוא מושב באזור השפלה, ליד המועצה המקומית גדרה, השייך למועצה אזורית גדרות. המושב נקרא על שם מרדכי עליאש, הציר הראשון של מדינת ישראל בבריטניה. את היישוב הקימו עולים מאנגליה, מסקוטלנד ומדרום אפריקה, בשנת 1950, על אדמות של הכפר הערבי בשית שנחרב במלחמת העצמאות. אבן פינה למושב הונחה בנובמבר 1950. המושב משויך לתנועת האיחוד החקלאי. בשנות החמישים עסקו חברי הכפר בחקלאות וגידולי שדה. בשנות השישים נשתלו פרדסים ומטעים רבים וחלק קטן מהתושבים מצא פרנסתו מחוץ לכפר. בשנת 1959 הוקמה בכפר מרדכי בריכת השחייה הראשונה באזור השפלה. בריכה זו היוותה אטרקציה עבור כל יישובי וערי הסביבה. על מנת להגדיל את מקורות ההכנסה, פתחו חברי הכפר קייטנה ללימוד אנגלית בחודשי הקיץ. ילדי הקייטנה התארחו בבתי התושבים בשעות הערב. כיום הכפר מונה כ 56 משקים חקלאיים ועוד כ-150 בתים פרטיים. חלק מועט מתושבי הכפר עדיין עוסק בחקלאות הכוללת בעיקר מטעים ולולים. רוב התושבים מוצאים פרנסתם מחוץ לכפר. רחוב אופייני בכפר בריכת שחייה נטושה במרכז המושב כפר מרדכי באתר המועצה האזורית גדרות מיכאל יעקובסון: סיבוב בבריכה הנטושה בכפר מרדכי, באתר 'חלון אחורי', 5 באוגוסט 2020 כפר מרדכי (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 עולי אנגליה מקימים כפר שיתופי, דבר, 13 בפברואר 1950 לפי אתר המועצה המקומית גדרות הוקם כפר על שם מרדכי עליאש, על המשמר, 20 בנובמבר 1948
דום (תואר)

דום הוא תואר כבוד הקודם לשם הפרטי (נכתב לרוב רק באות D). מקור התואר הוא מהתואר דומינוס ("Dominus") הלטיני. בפורטוגל ובברזיל דום משמש כתואר כבוד, במיוחד עבור צאצאי שושלת המלוכה או בישופי הכנסייה הקתולית, הצורה הנשית דונה הוא תואר כבוד נפוץ לנשים. התואר היה בשימוש גם בצרפת, כמו דום פריניון, וכן שימש את האפיפיורים מאביניון, בדומה לתואר דון האיטלקי והספרדי. התואר מיועד כיום עבור נזירים בנדיקטינים וקרתוזיאנים, ועבור חברי קבוצות מסוימות מתוך מסדרי כמורה. הגרסה הנשית המקבילה לתואר זה באנגליה היא "דיים" (Dame). בפורטוגזית, התואר דונה (או יותר בנימוס, "גברת דונה"), נפוץ כשמדובר באשה שאיננה מחזיקה בתואר אקדמי. מקובל להתייחס לאשת ראש הממשלה או הנשיא כדונה. היו מקרים בפורטוגל ובברזיל, שבהן התואר דום (או דונה) היה בשימוש, ואף נקנה (בצורה חוקית), על ידי אנשים שלא היו ממשפחת המלוכה.
דומברובה גורניצ'ה

דומברובה (בפולנית: ‏Dąbrowa Górnicza‏Ⓘ‏; ביידיש: דאמבראווה) היא עיר בשלזיה (זגלמביה) שבדרום פולין ובה התגוררו בשנת 2021 116,930 תושבים. בדומברובה חיו כ-5,500 יהודים לפני השואה. עם תחילת מלחמת העולם השנייה הוקם בה גטו גדול עם יותר מ-20,000 יהודים. יהודי הגטו שולחו למחנות עבודה או ישירות לאושוויץ. מדיה וקבצים בנושא דומברובה גורניצ'ה בוויקישיתוף אתר האינטרנט הרשמי של דומברובה גורניצ'ה "דומברובה גורניצ'ה", באתר השטעטל הווירטואלי דומברובה גורניצ'ה (Dąbrowa Górnicza), באנציקלופדיה של הגטאות, באתר יד ושם ספר יזכור לקהילת דומברובה גורניצ'ה, בספריית העיר ניו יורק תערוכת אינטרנט על הקהילה היהודית בדומברובה גורניצ'ה באתר יד ושם. "דומברובה גורניצ'ה", באתר JewishGen (באנגלית) אלכנסדרה נמיסלו, דומברובה גורניצ'ה, אנציקלופדיה של המחנות והגטאות (כרך II, חלק A, עמ' 149–152), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) דומברובה גורניצ'ה, באתר אנציקלופדיה בריטניקה (באנגלית) דומברובה גורניצ'ה (פולין), דף שער בספרייה הלאומית ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
עשרת

עֲשֶׂרֶת הוא יישוב קהילתי באזור השפלה ליד המועצה המקומית גדרה, השייך למועצה אזורית גדרות. היישוב נקרא על שם עשרת חברי ביל"ו שהקימו את גדרה. היישוב הוקם ב-1954 כמרכז יישובי של המועצה האזורית גדרות, ומתפקד כך גם כיום. בתחילה נודע המקום גם בשם הכפר בשית על חורבותיו הוקם. עשרת הוא מרכז של שישה כפרים: מישר, משגב דב, כפר אביב, כפר מרדכי, שדמה וגן הדרום, המכונים "יישובי גדרות". בעשרת נמצאים המוסדות המוניציפליים הנותנים שירותים ליישובי המועצה האזורית "גדרות", כגון: בנין המועצה, בית הספר היסודי, גני הילדים, מעונות, המתנ"ס ובריכת השחייה, המרפאה, מועדון הוותיקים, הספרייה, בית הדואר, בית כנסת, שבט צופי "גדרות", מכון תערובת המשמש את לולי הסביבה, מרכז מסחרי, מפעל הנייר והדפוס "אניה" וגן דוד, שבו אנדרטה לזכר בני האזור שנפלו במלחמות ישראל ובעת מילוי תפקידם. עשרת בנוי במקום בו שכנו בתי הכפר הערבי בשית ("בית שת") שבמהלך מבצע ברק נמלטו תושביו ולא הורשו לשוב. מסגד הכפר שרד חלקית ונמצא בשטח היישוב. לאחר הקמת המדינה הוכרזו אדמותיהם של ערביי בשית כנכסי נפקדים וסופחו לשטח היישוב כמו גם לשטחי יישובים סמוכים. בשטח היישוב נמצא קבר עתיק שיש המייחסים אותו לשת, בנו השלישי של אדם. מדיה וקבצים בנושא עשרת בוויקישיתוף עשרת, באתר המועצה האזורית גדרות מיכאל יעקובסון, נכבה 2009: שרידי הכפר בשית שבלב היישוב עשרת - סרטון המציג את מסגד הכפר בשית שנותר בלב עשרת], באתר YouTube,‏ 15 בספטמבר 2009 מיכאל יעקובסון, סיבוב בעשרת / מכירת חיסול של הנכבה והציונות - על בית העם הנטוש ושרידי הכפר הערבי בלב היישוב, בבלוג "חלון אחורי", 15 בספטמבר 2009 עשרת (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 שמות חדשים ליישובים, חרות, 16 באוגוסט 1955 חברת רסקו תבנה 500 יחידות דיור להשכרה, חרות, 15 בספטמבר 1960
כלכלת סאו טומה ופרינסיפה

המערכת הכלכלית של סאו טומה ופרינסיפה מתבססת על החקלאות. 90% מן הייצוא מבוסס על ייצור הקקאו, ועשרת האחוזים הנותרים גם הם מגיעים בעיקרן מן העולם החקלאי. התעשייה איננה מפותחת דיה, ולאחרונה נתגלו במדינה מרבצי נפט. סאו טומה ופרינסיפה ניצבת מבין המדינות העניות בעולם, כמחצית מתושבים מובטלים. ערך מורחב – היסטוריה של סאו טומה ופרינסיפה בשנת 1506 חיו בסאו טומה, האי הדרומי, כבר כ-1000 תושבים, ומתוכם כ-600 יהודים. בנוסף לאלו שהו במקום במעמד נמוך יותר כ-2,000 עבדים שחורים שהובאו מהיבשת השכנה. האיים הפכו למרכז סחר פורטוגזי בעבדים. בכל שנה, נשלחו מהאיים כמה אלפי עבדים אל המטעים הפורטוגזיים בברזיל ובאיים הקריביים. עבדים הועסקו באפן נרחב גם בסאו טומה ובפרינסיפה, בעיקר בעבודה במטעי הסוכר. בסוף המאה ה-16, האיים הפיקו בשנה כ-12,000 טון של סוכר. בשנים 1572 ו-1573 הוכפפו האיים ישירות אל הכתר הפורטוגלי. בתחילת המאה ה-17 השתנה המצב הפוליטי והכלכלי באיים לרעה. עלייתם של מטעי הסוכר בברזיל, הולידו תחרות עם התוצרת הברזילאית. דבר זה גרם למשבר כלכלי מתמשך באזור, וזה הביא לעזיבתם של מתיישבים לבנים רבים ולמרידות עבדים חוזרות ונשנות. בשנת 1844 חיו באיים 185 לבנים בלבד, לעומת 7054 שחורים, 5514 מתוכם היו עבדים. באמצע המאה ה-16, היה בסאו טומה נמל פורטוגזי אשר שימש בעיקר לתדלוק ספינות הצי האימפריאליסטי. במהלך ראשית המאה ה-19, בעקבות התחרות הכושלת עם ברזיל בעניין שוק מטעי הסוכר, החלו תושבי האי להבין שאינם יוכלו להתחרות איתה ולהגיע להישגים כלכליים עליה. אט אט הם החלו לפתח תוצרות חקלאיות אחרות, קפה ובעיקר קקאו. סאו טומה הפכה עד מהרה ליצואנית קקאו מובילה בתחום, ובשנת 1908 הפכה לגדולה ביותר בעולם בנושא זה. תוצרת זו מהווה גם בימינו את הבסיס הכלכלי של המדינה. מספר שנים לאחר מכן, בשנת 1822, עזבו הפורטוגזים את ברזיל, וקמה שם האימפריה הברזילאית העצמאית. כך הפכה סאו טומה ליצואנית הכמעט בלעדית של סוכר לפורטוגל. שנים אלו, אמצע ושלהי המאה ה-19, היו שנים של פריחה כלכלית, אך רוב שדרות לא נהנו העם ממנה. עם הגידול החד בביקוש, החלו להעסיק במקום יותר ויותר עבדים. זאת, חרף העובדה שפורטוגל ביטלה באופן רשמי את העבדות באימפריה שלה באותה התקופה, בשנת 1876. דבר זה הגיע עד כדי כך, שבשנת 1900, הודיעו יצרני השוקולד בבריטניה ובצרפת, על הפסקת רכישה של תוצרת החקלאית מהאי, לרבות קקאו. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. סאו טומה ופרינסיפה היסטוריה של סאו טומה ופרינסיפה מדיה וקבצים בנושא כלכלת סאו טומה ופרינסיפה בוויקישיתוף היסטוריה של סאו טומה ופרינסיפה (באנגלית) הערת רקע: סאו טומה ופרינסיפה (באנגלית) Background Note ,Sao Tome and Principe, paragraph - history History of Nations ,History of Sao Tome and Principe אורן נהרי, אטלס אנציקלופדי של העולם, הוצאת מפה 2005, הערך 'סאו טומה ופרינסיפה', עמוד 167.
יום אינדיאנה

יום אינדיאנה (באנגלית: Indiana Day) הוא יום חג לאומי במדינת אינדיאנה שבארצות הברית. החג, שנקבע בשנת 1925 על ידי בית המחוקקים של אינדיאנה בחוק המדינה, חל מדי שנה ב-11 בדצמבר, יום ההחלטה על הצטרפותה של אינדיאנה כמדינה למדינות ארצות הברית על ידי קונגרס ארצות הברית. במסגרת החוק נקבע כי ייערכו טקסים ברחבי המדינה, במוסדות ציבוריים ובבתי הספר במדינה על מנת לציין את היום. בהתאם, נהוג לקיים טקס רשמי בבניין בית המחוקקים של אינדיאנה שבאינדיאנפוליס. על אף שמדובר ביום חג לאומי - יום זה אינו מהווה יום חופש בשכר לעובדי המדינה. חוק המדינה הקובע את קיום החג הלאומי אתר רשמי של החג, באתר ממשלת אינדיאנה IC 1-1-10 ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.